पाएं अपने शहर की ताज़ा ख़बरें और फ्री ई-पेपरडाउनलोड करें
तरनतारन के रहने वाले 44 साल के व्यक्ति को कमरे में महिला के साथ बंद कर पहले वीडियो बनाई और फिर उसे वायरल करने की धमकी देकर उसे 3 लाख रुपए मांग लिए। थाना बस्ती बावा खेल की पुलिस ने शहीद बाबू लाभ सिंह नगर, बस्ती बावा खेल की रहने वाली रेखा उर्फ प्रिय पत्नी हरदीप सिंह, पटवार खाने वाली गली गुरु अर्जन नगर मिट्ठू बस्ती की रहने वाली सिमरन पत्नी बलविंदर कुमार, सुमन उर्फ सीमा पत्नी बलविंदर कुमार, करण पुत्र बलविंदर कुमार, जंडियाला गुरु के रहने वाले जसविंदर सिंह उर्फ जग्गा, बस्ती बावा खेल गुरु अर्जुन नगर के रहने वाले सागर, हरियाणा रोहतक के गांव डिंगल के रहने वाले विवेक कुमार पुत्र किशन कुमार और बाबू लाभ सिंह नगर 6 नंबर गली के रहने वाली पवनप्रीत कौर पत्नी जसविंदर सिंह के खिलाफ आईपीसी की धारा 323, 342, 386 और 120 आईपीसी के तहत पर्चा दर्ज कर सभी को अरेस्ट कर लिया गया है। देर रात तक पूछताछ जारी रही कि वे काम किस-किसके साथ कर चुके हैं और देह व्यापार किसके संरक्षण में चल रहा था। पुलिस वीरवार को मामले का खुलासा करेगी।
पहले चाय-पानी पिलाया, फिर कमरे में बंद कर पीटा और पैसे मांगे
तरनतारन के रहने वाले लखबीर सिंह ने बताया कि वह अमृत विहार जालंधर में नरिंदर कौर के घर किराये पर रहता है। मंगलवार दोपहर 3 बजे रेखा का फोन आया कि उसके पास सिमरन नाम की एक लड़की आई है। वह उससे बातचीत करवा देगी। मना करने के बावजूद रेखा ने जबरदस्ती शहीद बाबू लाभ सिंह नगर बुला लिया। पहले उसे चाय-पानी पिलाया। जब वह बाहर निकलने लगा तो रेखा और सिमरन ने उसे जबरदस्ती अंदर की तरफ धक्के मारने शुरू कर दिए। उन्होंने धमकी दी कि अगर घर से बाहर निकलने की कोशिश की तो शोर मचा देंगी। तभी सभी आरोपी आ गए और कमरे का दरवाजा बंद कर दिया। उनके कहने पर डर के मारे कपड़े तक उतार दिए। उसका फोन लेकर सिमरन को कमरे में भेज दिया। सिमरन के साथ उसकी अश्लील वीडियो बना ली। उसकी स्कूटी भी आरोपियों ने अपने पास रख ली। इसके बाद आरोपी कमरे में आ गए और ब्लैकमेल कर 3 लाख रुपए मांगने लगे। मना करने पर उसे पीटा और कमरे में बंद कर दिया। बुधवार को दोबारा मारपीट की गई और उसके दोस्त भुपिंदर सिंह निवासी सईपुर को फोन किया। भुपिंदर ने पुलिस को बताया और अड्डे पर रेड कर दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn